CELEX: 62011CN0024
Language: hu
Date: 2011-01-17 00:00:00
Title: C-24/11. P. sz. ügy: A Törvényszék (nyolcadik tanács) T-113/08. sz., Spanyol Királyság kontra Európai Bizottság ügyben 2010. november 12-én hozott ítélete ellen a Spanyol Királyság által 2011. január 17-én benyújtott fellebbezés

26.3.2011   
            
            
               HU
            
            
               Az Európai Unió Hivatalos Lapja
            
            
               C 95/6
            
         A Törvényszék (nyolcadik tanács) T-113/08. sz., Spanyol Királyság kontra Európai Bizottság ügyben 2010. november 12-én hozott ítélete ellen a Spanyol Királyság által 2011. január 17-én benyújtott fellebbezés
   (C-24/11. P. sz. ügy)
   2011/C 95/10
   Az eljárás nyelve: spanyol
   
      Felek
   
   
      Fellebbező: Spanyol Királyság (képviselő: M. Muñoz Pérez meghatalmazott)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság adjon helyt a hatályon kívül helyezési kérelemnek, és helyezze hatályon kívül a Törvényszék T-113/08. sz., Spanyol Királyság kontra Európai Bizottság ügyben 2010. november 12-én hozott ítéletét;
            
         
               —
            
            
               semmisítse meg az olívaolajnak a 2007. december 20-i 2008/68/EK bizottsági határozattal (1) odaítélt termelési támogatására vonatkozó pénzügyi korrekciók összességét, vagy, másodlagosan, semmisítse meg azon pénzügyi korrekciókat az olívaolaj termelő ágazatban, amelyek azon kiadásokra vonatkoznak, amelyek előlegei 2002. november 24-ét megelőzően kerültek kifizetésre, vagy, másodlagosan, semmisítse meg azon pénzügyi korrekciókat az olívaolaj termelő ágazatban, amelyek azon kiadásokra vonatkoznak, amelyek előlegei 2000. július 15-ét megelőzően kerültek kifizetésre.
            
         
      Jogalapok és fontosabb érvek
   
   
               1.
            
            
               Belső ellentmondás a Törvényszék érvelésében, valamint az 1663/95 rendelet (2) 8. cikkének megsértése, mivel elfogadásra került, hogy a Bizottság pénzügyi korrekcióját olyan szabálytalanságokra alapozza, amelyek nem szerepelnek az AGR 16844 dokumentumban, amelyben a HO/2002/91/ES vizsgálat eredményeit közölték.
            
         
               2.
            
            
               A Bíróság alapokmánya 36. és 53. cikkének az ítélet elégtelen indokolásából eredő megsértése, mivel egyáltalán nem került említésre, sem pedig megválaszolásra a Spanyol Királyság által a tárgyaláson tett lényegi kifogás, amely a 729/70 rendelet (3) 5. cikke (2) bekezdésének c) pontjában és az 1258/1999 rendelet 7. cikkében előírt huszonnégy hónapos határidő utolsó napjának meghatározására vonatkozott.
            
         
               3.
            
            
               A 729/70 rendelet 5. cikke (2) bekezdésének c) pontjában és az 1258/1999 rendelet (4) 7. cikkében előírt huszonnégy hónapos határidő megsértése:
               
                           —
                        
                        
                           Elsősorban, mivel a szóban forgó határidőt az AGR 16844 dokumentum időpontjától számították, ezért van az, hogy ebben nem szerepel a pénzügyi korrekciót megalapozó valamennyi indok.
                        
                     
                           —
                        
                        
                           Másodsorban, mivel a Bíróság olyan ítéletén (5) alapul, amely nem alkalmazható egy olyan ágazatban, mint az olívaolaj termelés, annak megállapítása céljából, hogy a szóban forgó huszonnégy hónapos határidő kezdetét meghatározó időpont a fennmaradó összeg, és nem az előleg kifizetésének időpontja.
                        
                     
         
      (1)  Az Európai Mezőgazdasági Orientációs és Garanciaalap (EMOGA) Garanciarészlege terhére a tagállamok által kifizetett egyes kiadásoknak a közösségi finanszírozásból való kizárásáról szóló, 2007. december 20-i 2008/68/EK bizottsági határozat (HL 2008. L 18., 12. o.)
   
      (2)  A 729/70/EGK tanácsi rendeletnek az EMOGA Garanciarészlege számla-elszámolási eljárása tekintetében történő alkalmazására vonatkozó részletes szabályok megállapításáról szóló, 1995. július 7-i 1663/95/EK bizottsági rendelet (HL L 158., 6. o.; magyar nyelvű különkiadás 3. fejezet, 18. kötet, 31. o.)
   
      (3)  A közös agrárpolitika finanszírozásáról szóló, 1970. április 21-i 729/70/EGK tanácsi rendelet (HL L 94., 13. o.)
   
      (4)  A közös agrárpolitika finanszírozásáról szóló, 1999. május 17-i 1258/1999/EK tanácsi rendelet (HL L 160., 103. o.; magyar nyelvű különkiadás 3. fejezet, 25. kötet, 414. o.)
   
      (5)  A C-329/00. sz., Spanyolország kontra Bizottság ügyben 2003. június 19-én hozott ítélet (EBHT 2003., I-6103. o.)